Димитър Донев
Син на земята

chitanka.info

Син на земята съм

и ще остана

верен

на нея

докрай.

Тихо живея —

без мъст и закана,

спрял под дъгата на май.

Нямам визитки,

не ставам за пъзел

гладък,

лакиран

и нов.

Нося в сърцето си,

в простия възел

триста жълтици любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.